CELEX: 12006E/PRO/08
Language: lt
Date: 1167350400000
Title: Europos Bendrijos steigimo Sutarties (Konsoliduota redakcija)#C. Protokolai, pridedami prie Europos Sąjungos sutarties, Europos bendrijos steigimo sutarties ir Europos atominės energijos bendrijos steigimo sutarties #Protokolas (Nr. 8) dėl institucijų, tam tikrų Europos Bendrijų įstaigų bei padalinių ir Europolo būstinių vietos (1997)

Svarbus teisinis pranešimas

|

12006E/PRO/08

Europos Bendrijos steigimo Sutarties (Konsoliduota redakcija) - C. Protokolai, pridedami prie Europos Sąjungos sutarties, Europos bendrijos steigimo sutarties ir Europos atominės energijos bendrijos steigimo sutarties  - Protokolas (Nr. 8) dėl institucijų, tam tikrų Europos Bendrijų įstaigų bei padalinių ir Europolo būstinių vietos (1997)  

Oficialusis leidinys C 321 E , 29/12/2006 p. 0226 - 0226

		Protokolas (Nr. 8)dėl institucijų, tam tikrų Europos Bendrijų įstaigų bei padalinių ir Europolo būstinių vietos (1997)VALSTYBIŲ NARIŲ VYRIAUSYBIŲ ATSTOVAI,ATSIŽVELGDAMI į Europos bendrijos steigimo sutarties 289 straipsnį, Europos anglių ir plieno bendrijos steigimo sutarties 77 straipsnį ir Europos atominės energijos bendrijos steigimo sutarties 189 straipsnį,ATSIŽVELGDAMI į Europos Sąjungos sutartį,PRIMINDAMI IR PATVIRTINDAMI 1965 m. balandžio 8 d. sprendimą bei laikydamiesi sprendimų dėl būsimų institucijų, įstaigų ir padalinių būstinių,SUSITARĖ dėl šių nuostatų, kurių tekstai pridedami prie Europos Sąjungos sutarties ir Europos Bendrijų steigimo sutarčių:Vienintelis straipsnisa) Europos Parlamento būstinė yra Strasbūre, kur vyksta 12 mėnesinių plenarinių sesijų, įskaitant biudžeto sesiją. Papildomi plenarinės sesijos posėdžiai vyksta Briuselyje. Europos Parlamento komitetų posėdžiai vyksta Briuselyje. Europos Parlamento Generalinio sekretoriato ir jo padalinių būstinės lieka Liuksemburge.b) Tarybos būstinė yra Briuselyje. Balandžio, birželio ir spalio mėnesiais Tarybos posėdžiai vyksta Liuksemburge.c) Komisijos būstinė yra Briuselyje. 1965 m. balandžio 8 d. sprendimo 7, 8 ir 9 straipsniuose išvardytų padalinių būstinės yra Liuksemburge.d) Teisingumo Teismo ir Pirmosios instancijos teismo būstinės yra Liuksemburge.e) Audito Rūmų būstinė yra Liuksemburge.f) Ekonomikos ir socialinių reikalų komiteto būstinė yra Briuselyje.g) Regionų komiteto būstinė yra Briuselyje.h) Europos investicijų banko būstinė yra Liuksemburge.i) Europos pinigų instituto ir Europos centrinio banko būstinės yra Frankfurte.j) Europos policijos biuro (Europolas) būstinė yra Hagoje.--------------------------------------------------